ddrg/super_eurlex huggingface dataset:
Euroopa Liidu Teataja L 048 , 03/03/1995 Lk 0021 - 0021



Nõukogu otsus, 19. detsember 1994, Euroopa Majandusühenduse ja Maroko Kuningriigi vahelise, Marokost pärit ja sealt toodud tomatite ja kabatšokkide ühendusse importimise korda käsitleva kokkuleppe sõlmimise kohta kirjade vahetuse teel (95/35/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 seostatuna artikli 228 lõike 2 esimese lausega, võttes arvesse komisjoni ettepanekut ning arvestades, et: mitmepoolsete kaubandusläbirääkimiste Uruguay voorus muudeti tomatite ja kabatšokkide impordi korda; Euroopa Majandusühenduse ja Maroko Kuningriigi vaheline koostöölepingu artikkel 25 näeb ette, et olemasolevate eeskirjade muutmise korral võib komisjon muuta asjaomaste toodete jaoks kokkuleppega kehtestatud impordi korda; ühendus on Maroko Kuningriigiga kokku leppinud, et nimetatud korda kohandatakse kirjade vahetuse teel sõlmitud kokkuleppe alusel; kõnesolev kokkulepe tuleks nüüd kinnitada; ühtlasi on vaja kindlaks määrata nimetatud kirjade vahetuse teel sõlmitud kokkuleppe rakendamise üksikasjalikud eeskirjad, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Maroko Kuningriigi vahel kirjade vahetuse teel sõlmitud kokkulepe, mis käsitleb Marokost pärit ja sealt toodud tomatite ja kabatšokkide ühendusse importimise korda. Kokkuleppe tekst lisatakse käesolevale otsusele. Artikkel 2 Nõukogu eesistuja on volitatud määrama isiku, kes on volitatud alla kirjutama ühenduse suhtes siduvale kokkuleppele. Artikkel 3 Käesoleva kokkuleppe üksikasjalikud rakenduseeskirjad, kaasa arvatud võimalikud järelevalvemeetmed, võetakse vastavalt vajadusele vastu nõukogu 18. mai 1972. aasta määruse (EMÜ) nr 1035/72 (puu- ja köögiviljaturu ühisest korraldusest) [1] artiklis 33 kehtestatud korra kohaselt või kooskõlas nõukogu 25. juuli 1994. aasta määruse (EÜ) nr 1981/94 (millega avatakse ühenduse tariifikvoodid mõnede Alžeeriast, Küproselt, Egiptusest, Iisraelist, Jordaaniast, Maltalt, Marokost, okupeeritud aladelt, Tuneesiast ja Türgist pärit toodete jaoks, nähakse ette nende haldamine ning üksikasjalikud eeskirjad nende tariifikvootide laiendamiseks ja kohandamiseks) [2] sätetega. Kui lepingute kohaldamine eeldab tihedat koostööd Maroko Kuningriigiga, võib komisjon võtta kõik selle koostöö tagamiseks vajalikud meetmed. Brüssel, 19. detsember 1994 Nõukogu nimel eesistuja K. Kinkel [1] EÜT L 118, 20.5.1972, lk 1. Määrust on viimati muudetud komisjoni määrusega (EÜ) nr 2753/94 (EÜT L 292, 12.11.1994, lk 3). [2] EÜT L 199, 2.8.1994, lk 1. --------------------------------------------------
Euroopa Liidu Teataja L 200 , 24/08/1995 Lk 0035 - 0035



Komisjoni otsus, 26. juuli 1995, millega muudetakse nõukogu direktiivi 92/118/EMÜ II lisa 1. peatükki, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste tervishoiunõuded, mille suhtes ei kohaldata direktiivi 89/662/EMÜ A lisa 1. peatükis ja patogeenide puhul direktiivis 90/425/EMÜ osutatud ühenduse erieeskirjades sätestatud nõudeid (EMPs kohaldatav tekst) (95/338/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste terviseohutuse nõuded, mille suhtes ei kohaldata direktiivi 89/662/EMÜ A lisa 1. peatükis ja patogeenide puhul direktiivis 90/425/EMÜ [1] osutatud ühenduse erieeskirjades sätestatud nõudeid, viimati muudetud komisjoni otsusega 95/339/EÜ, [2] eriti selle artikli 15 teist lõiku, ning arvestades, et: kehtestatud eeskirjade rakendamine on põhjustanud teatud raskusi linnulihast, tehistingimustes peetavate ulukite lihast, jahiulukilihast ja küülikulihast toodete importimisel; seepärast tuleks kogemuste alusel nimetatud eeskirju muuta; nende tingimuste eesmärk on anda võimalus kolmandate riikide loetelu koostamiseks, kust nimetatud toodete importimine on lubatud; selguse huvides tuleks direktiivi 92/118/EMÜ II lisa 1. peatükki muuta; käesoleva määrusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 92/118/EMÜ II lisa 1. peatüki punkt a asendatakse järgmisega: "a) need on pärit kolmandast riigist, mida nimetatakse: i) direktiivi 91/494/EMÜ artiklis 9 linnuliha kohta; ii) direktiivi 92/45/EMÜ artiklis 16 jahiulukiliha kohta; iii) käesoleva direktiivi I lisa 2. peatükis küülikuliha ja tehistingimustes peetavate ulukite liha kohta, või pärinevad nad kolmandast riigist, mida on nimetatud otsuse 79/542/EMÜ lisa 1. osas. Sellisel juhul peavad nad olema läbinud kuumtöötlemise hermeetiliselt suletud mahutis, kusjuures F°-väärtus on 3,00 või üle selle. Teistest liikidest peale sealiha valmistatud toodete puhul võib selle töötluse asendada kuumtöötlusega, mille puhul sisetemperatuur tõuseb vähemalt 70 °Cni." Artikkel 2 Käesolev otsus on adresseeritud liikmesriikidele. Brüssel, 26. juuli 1995 Komisjoni nimel komisjoni liige Franz Fischler [1] EÜT L 62, 15.3.1993, lk 49. [2] EÜT L 200, 24.8.1995, lk 36. --------------------------------------------------
Euroopa Liidu Teataja L 234 , 03/10/1995 Lk 0030 - 0032



Komisjoni otsus, 19. september 1995, milles määratakse kindlaks ühendusesisesel lammaste ja kitsede sperma, munarakkude ja embrüotega kauplemisel kasutatavate veterinaarsertifikaatide näidis (EMPs kohaldatav tekst) (95/388/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. juuli 1992. aasta direktiivi 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I peatükis osutatud ühenduse erieeskirjades sätestatud loomatervishoiunõudeid, [1] viimati muudetud Austria, Soome ja Rootsi ühinemisaktiga, eriti selle artikli 11 lõike 2 neljandat taanet ja lõike 3 kolmandat taanet, ning arvestades, et: direktiivis 92/65/EMÜ sätestatakse lammaste ja kitsede sperma, munarakkude ja embrüotega kauplemist reguleerivad loomatervishoiunõuded; tuleks kindlaks määrata kõnealuse kaubanduse suhtes kohaldatava sertifikaadi näidis; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Lammaste ja kitsede spermaga peab teise liikmesriiki vedamisel olema kaasas käesoleva otsuse I lisas esitatud näidisele vastav veterinaarsertifikaat. 2. Lammaste ja kitsede munarakkude ja embrüotega peab teise liikmesriiki vedamisel olema kaasas käesoleva otsuse II lisas esitatud näidisele vastav veterinaarsertifikaat. Artikkel 2 Käesolevat otsust kohaldatakse alates 1. jaanuarist 1996. Artikkel 3 Käesolev otsus on adresseeritud liikmesriikidele. Brüssel, 19. september 1995 Komisjoni nimel komisjoni liige Franz Fischler [1] EÜT L 268, 14.9.1992, lk 54. -------------------------------------------------- I LISA +++++ TIFF +++++ -------------------------------------------------- II LISA +++++ TIFF +++++ --------------------------------------------------
Euroopa Liidu Teataja L 182 , 02/08/1995 Lk 0027 - 0029



Komisjoni otsus, 24. juuli 1995, milles määratakse kindlaks hobuslaste munarakkude ja embrüotega kauplemisel kasutatavate veterinaarsertifikaatide näidis (EMPs kohaldatav tekst) (95/294/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. juuli 1992. aasta direktiivi 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I peatükis osutatud ühenduse erieeskirjades sätestatud loomatervishoiunõudeid, [1] muudetud komisjoni otsusega 95/176/EÜ, [2] eriti selle artikli 11 lõiget 3, ning arvestades, et: nõukogu direktiivi 92/65/EMÜ D lisas sätestatakse munarakkude ja embrüote kogumise, töötlemise, ladustamise ja vedamise sanitaartingimused ja doonormärade suhtes kohaldatavad tervishoiunõuded; hobuslaste munarakkude ja embrüotega kauplemisel kasutatavate veterinaarsertifikaatide näidis tuleb kindlaks määrata vastavalt kõnealusele direktiivile; komisjoni otsust 95/176/EÜ, millega muudetakse direktiivi 92/65/EMÜ lisasid, kohaldatakse hobuslaste sperma, munarakkude ja embrüote suhtes alates 1. oktoobrist 1995; seepärast tuleks hobuslaste munarakkude ja embrüotega kauplemisel kasutatavaid veterinaarsertifikaate kohaldada samal ajal; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid tagavad, et nende territooriumilt lähetatakse teise liikmesriigi territooriumile üksnes selliseid hobuslaste munarakke ja embrüoid, millega on vedamise ajal kaasas lisas esitatud näidisele vastav nõuetekohaselt täidetud veterinaarsertifikaat. Artikkel 2 Käesolevat otsust kohaldatakse alates 1. oktoobrist 1995. Artikkel 3 Käesolev otsus on adresseeritud kõikidele liikmesriikidele. Brüssel, 24. juuli 1995 Komisjoni nimel komisjoni liige Franz Fischler [1] EÜT L 268, 14.9.1992, lk 54. [2] EÜT L 117, 24.5.1995, lk 23. -------------------------------------------------- LISA +++++ TIFF +++++ +++++ TIFF +++++ --------------------------------------------------
Komisjoni otsus,

27. märts 1995,

millega muudetakse otsust 93/195/EMÜ loomatervishoiunõuete ja veterinaarsertifikaatide kohta võidusõiduks, võistlusteks ja kultuuriüritusteks ettenähtud registreeritud hobuste taassisenemisel pärast ajutist eksporti

(95/99/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikli 19 alapunkti ii,

ning arvestades, et:

vastavalt komisjoni otsusele 93/195/EMÜ, [2] viimati muudetud otsusega 94/561/EÜ, [3] on võidusõiduks, võistlusteks ja kultuuriüritusteks ettenähtud registreeritud hobuste taassisenemine pärast ajutist eksporti lubatud ainult siis, kui neid on kolmandas riigis hoitud vähem kui 30 päeva;

et hõlbustada ühendusest pärit hobuste osavõttu Atlanta olümpiamängudest Ameerika Ühendriikides 1996. aastal ja olümpia eelvõistlustest, tuleks seda ajavahemikku pikendada 90 päevani;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust 93/195/EMÜ muudetakse järgmiselt.

1. Artiklile 1 lisatakse järgmine taane:

"— on osalenud 1996. aasta Atlanta olümpiamängudel või 1995. aasta augustiks planeeritud eelvõistlustel ning vastavad veterinaarsertifikaadi nõuetele, mille näidis on esitatud käesoleva otsuse III lisas."

2. Lisatakse järgmine lisa:

III LISA

+++++ TIFF +++++

Artikkel 2

Käesolev otsus on adresseeritud liikmesriikidele.

Brüssel, 27. märts 1995

Komisjoni nimel

komisjoni liige

Franz Fischler

[1] EÜT L 224, 18.8.1990, lk 42.

[2] EÜT L 86, 6.4.1993, lk 1.

[3] EÜT L 214, 19.8.1994, lk 17.

--------------------------------------------------
Euroopa Liidu Teataja L 156 , 07/07/1995 Lk 0084 - 0085



Komisjoni otsus, 26. juuni 1995, millega muudetakse otsust 87/119/EMÜ nende Brasiilia ettevõtete loetelu kohta, millest lubatakse importida ühendusse lihatooteid (EMPs kohaldatav tekst) (95/236/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, [1] viimati muudetud Austria, Soome ja Rootsi ühinemisaktiga, eriti selle artikli 4 lõiget 1, ning arvestades, et: nende Brasiilia ettevõtete loetelu, millest lubatakse importida ühendusse lihatooteid, on esialgselt koostatud komisjoni otsusega 87/119/EMÜ, [2] viimati muudetud otsusega 94/41/EÜ; [3] ühenduse paikvaatlus lihatooteid valmistavates Brasiilia ettevõtetes näitas, et hügieenitase ühes uues ettevõttes oli rahuldav; ettevõtete loetelu tuleks vastavalt muuta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 87/119/EMÜ lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 26. juuni 1995 Komisjoni nimel komisjoni liige Franz Fischler [1] EÜT L 302, 31.12.1972, lk 28. [2] EÜT L 49, 18.2.1987, lk 37. [3] EÜT L 22, 27.1.1994, lk 51. -------------------------------------------------- LISA ETTEVÕTETE LOETELU Loa number | Ettevõte | Aadress | | | SIF | 7 | Swift Armour SA Indústria e Comércio | Santana do Livramento, Rio Grande do Sul | SIF | 10 | Swift Armour SA Indústria e Comércio | São Paulo, São Paulo | SIF | 76 | Anglo Alimentos SA | Barretos, São Paulo | SIF | 226 | BE Comércio e Indústria, Importação e Exportação SA | Hulha Negra, Rio Grande do Sul | SIF | 337 | Frigorífico Bertin Ltda | Lins, São Paulo | SIF | 381 | Frigorífico Kaiowa SA | Guarulhos, São Paulo | SIF | 385 | Sadia Oeste SA Indústria e Comércio | Andradina, São Paulo | SIF | 458 | Swift Armour SA Indústria e Comércio | Presidente Epitácio, São Paulo | SIF | 736 | Sola SA Indústrias Alimentícias | Três Rios, Rio de Janeiro | SIF | 2015 | Sadia Oeste SA Indústria e Comércio | Várzea Grande, Mato Grosso | SIF | 2979 | Frigorífico Araputanga SA | Araputanga, Mato Grosso | SIF | 3031 | Frigorífico Quatro Marcos LTDA | São José dos Quatro Marcos, Mato Grosso | --------------------------------------------------
Euroopa Liidu Teataja L 020 , 27/01/1995 Lk 0002 - 0002



Nõukogu otsus, 23. jaanuar 1995, ühise seisukoha kohta, mis on esitatud Euroopa Liidu lepingu artikli J.2 alusel ja käsitleb Jugoslaavia Liitvabariigi (Serbia ja Montenegro) vastaste teatavate kaubanduspiirangute peatamise jätkamist (95/11/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu resolutsioone 943 (1994) ja 970 (1995), mis on vastu võetud vastavalt 23. septembril 1994 ja 12. jaanuaril 1995, ON VASTU VÕTNUD JÄRGMISE OTSUSE: Artikkel 1 Vastavalt ÜRO Julgeolekunõukogu resolutsioonidele 943 (1994) ja 970 (1995), mis on vastu võetud vastavalt 23. septembril 1994 ja 12. jaanuaril 1995, jätkatakse Jugoslaavia Liitvabariigi (Serbia ja Montenegro) vastaste teatavate kaubanduspiirangute peatamist. Artikkel 2 Käesolev otsus avaldatakse Euroopa Ühenduste Teatajas. Brüssel, 23. jaanuar 1995 Nõukogu nimel eesistuja A. Juppé --------------------------------------------------
Komisjoni otsus,

13. juuli 1995,

mis käsitleb toimeainena ferbaami või etüülasiinfossi sisaldavate taimekaitsevahendite turustamislubade tühistamist

(95/276/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse komisjoni 11. detsembri 1992. aasta määrust (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [1] muudetud määrusega (EÜ) nr 491/95, [2] eriti selle artikli 6 lõiget 5,

ning arvestades, et:

komisjoni määruses (EÜ) nr 933/94, [3] muudetud määrusega (EÜ) nr 491/95, sätestatakse taimekaitsevahendite toimeained ja määratakse referentliikmesriigid määruse (EMÜ) nr 3600/92 rakendamiseks;

nii ferbaam kui etüülasiinfoss olid nõukogu direktiivi 91/414/EMÜ [4] artikli 8 lõikega 2 ettenähtud tööprogrammi esimese etapiga hõlmatud üheksakümne toimeaine hulgas;

kahe kõnealuse aine puhul on kindlaksmääratud referentliikmesriigid komisjonile teatanud, et asjaomased teatajad andsid neile vormikohaselt teada, et nad ei esita (EMÜ) nr 3600/92 artikli 6 lõike 1 kohaselt nõutavat infot, kuna soovivad toetada ühe toimeaine kaasamist direktiivi 91/414/EMÜ I lisasse; sealjuures ei esitatud taotlust uue tähtaja saamiseks;

ükski liikmesriik pole komisjonile teatanud oma soovist saavutada kahest kõnealusest ainest kummagi kaasamine direktiivi 91/414/EMÜ I lisasse;

seega tuleks arvata, et tööprogrammi käigus kahe kõnealuse aine ümberhindamiseks vajalikke andmeid ei esitata ja seetõttu ei ole selle programmi raames võimalik neile hinnangut anda; sellest lähtudes tuleks kõnealuseid toimeaineid sisaldavate taimekaitsevahendite puhul teha otsus olemasolevate lubade tühistamise kohta;

käesoleva otsusega ei välistata võimalust, et edaspidi hinnatakse ferbaami või etüülasiinfossi direktiivi 91/414/EMÜ artikliga 6 ettenähtud uusi toimeaineid käsitlevate sätete raames;

käesoleva otsusega ettenähtud meetmed on kooskõlas alalise taimetervise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Liikmesriigid tagavad, et:

1. ferbaami või etüülasiinfossi sisaldavate taimekaitsevahendite turustamisload tühistatakse kuue kuu jooksul alates käesoleva otsuse vastuvõtmise kuupäevast;

2. alates käesoleva otsuse vastuvõtmise päevast ei anta ferbaami või etüülasiinfossi sisaldavate taimekaitsevahendite jaoks lube ja neid ei uuendata direktiivi 91/414/EMÜ artikli 8 lõikega 2 ettenähtud erandi alusel.

Artikkel 2

Käesolev otsus on adresseeritud liikmesriikidele.

Brüssel, 13. juuli 1995

Komisjoni nimel

komisjoni liige

Ritt Bjerregaard

[1] EÜT L 49, 4.3.1995, lk 50.

[2] EÜT L 366, 15.12.1992, lk 10.

[3] EÜT L 107, 28.4.1994, lk 8.

[4] EÜT L 230, 19.8. 1991, lk 1.

--------------------------------------------------
Official Journal L 009 , 12/01/1996 P. 0009 - 0009



KOMISJONI OTSUS, 19. detsember 1995, millega muudetakse otsust 93/13/EMÜ, milles sätestatakse kolmandatest riikidest saabuvate toodete veterinaarkontrolli kord ühenduse piiripunktides (96/32/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. detsembri 1990. aasta direktiivi 90/675/EMÜ (millega nähakse ette ühendusse kolmandatest riikidest saabuvate toodete veterinaarkontrolli korraldamise põhimõtted),1 viimati muudetud Austria, Soome ja Rootsi ühinemisaktiga, eriti selle artikli 14 lõiget 1, ning arvestades, et: komisjoni otsuses 93/13/EMÜ,2 viimati muudetud otsusega 94/305/EÜ,3 sätestatakse kolmandatest riikidest saabuvate toodete teatav veterinaarkontrolli kord ühenduse piiripunktides; tuleb kohandada praeguseid eeskirju, mida kohaldatakse kaalupiirangute suhtes reisijate isiklikus pagasis sisalduvate ja isiklikuks tarbimiseks mõeldud toodete puhul, et võtta arvesse mõningaid konkreetseid olukordi seoses Norras või Venemaal harrastusena püütud kala ning selle Rootsi ja Soome toomisega; käesoleva otsusega ette nähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/13/EMÜ artiklile 5 lisatakse järgmine lõige: "4. Harrastusena püütud ja Norrast või Venemaalt reisijate isiklikus pagasis Soome või Rootsi toodud ja eraisikute otseseks tarbimiseks mõeldud kala puhul on lõikega 1 ette nähtud kaalupiirang maksimaalselt 15 kg või üks mis tahes kaalus kala." Artikkel 2 Käesolev otsus on adresseeritud liikmesriikidele. Brüssel, 19. detsember 1995 Komisjoni nimel komisjoni liige Franz FISCHLER 1 EÜT L 373, 31.12.1990, lk 1. 2 EÜT L 9, 15.1.1993, lk 33. 3 EÜT L 133, 28.5.1994, lk 50.
Euroopa Liidu Teataja L 021 , 27/01/1996 Lk 0069 - 0070



Nõukogu otsus, 22. jaanuar 1996, millega kiidetakse heaks Läänemere ning Suur- ja Väike-Belti vete elusressursside püügi ja kaitse konventsiooni artikli VII muudatus (96/91/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43 koostoimes artikli 228 lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: Läänemere ning Suur- ja Väike-Belti vete elusressursside püügi ja kaitse konventsiooni, millele on alla kirjutatud 13. septembril 1973 Gdanskis, muudeti konventsiooni osalisriikide esindajate konverentsi protokolliga, millele on alla kirjutatud 11. novembril 1982. aastal Varssavis; ühendus ühines Läänemere ning Suur- ja Väike-Belti vete elusressursside püügi ja kaitse konventsiooniga Beltides 18. märtsil 1984; [3] rahvusvahelise Läänemere kalanduskomisjoni 20. istungil peeti läbirääkimisi kõnealuse konventsiooni artikli VII muutmise üle, et luua tihedam side lepinguosaliste finantsosaluse ja nendele konventsiooni alusel eraldatud kalavarude suuruse vahel; kavandatav muudatus jõustub 90 päeva pärast seda, kui depositaarvalitsus on kõigilt lepinguosalistelt saanud kõnealuse muudatuse vastuvõtmisteate; konventsiooni alusel ühendusele eraldatavaid kalapüügivõimalusi silmas pidades vastab kavandatava muudatuse heakskiitmine ühenduse huvidele, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Läänemere ning Suur- ja Väike-Belti vete elusressursside püügi ja kaitse konventsiooni artikli VII muudatuse. Muudatuse tekst lisatakse käesolevale otsusele. Artikkel 2 Nõukogu eesistujal on volitus määrata isik, kellel on õigus teatada depositaarvalitsusele ühenduse heakskiidust konventsiooni artikli XVI kohaselt. Brüssel, 22. jaanuar 1996 Nõukogu nimel eesistuja W. Lucchetti [1] EÜT C 252, 28.9.1995, lk 8. [2] Arvamus on esitatud 15. detsembril 1995 (Euroopa Ühenduste Teatajas seni avaldamata). [3] EÜT L 237, 26.8.1983, lk 4. -------------------------------------------------- LISA Läänemere ning Suur- ja Väike-Belti vete elusressursside püügi ja kaitse konventsiooni artiklit VII muudetakse järgmiselt: "Lepinguosalised osalevad kogueelarves, kaasa arvatud võimalikud lisaeelarved, järgmiselt: a) üks kolmandik eelarvest jaotatakse võrdselt lepinguosaliste vahel; b) kaks kolmandikku eelarvest jaotatakse proportsionaalselt lepinguosalistele eraldatud TACidega ühenduse finantsmääruste kohaselt." --------------------------------------------------